Wol dir wibes guͤte
Wol dir wibes guͤte·
dc dv bist so gůt·
dv nimst hohgemuͤte
vnd gist hohen mv̊t·
wol dir húte wol dir iemer mere·
dv gist al der werlte froͤide vnd ere·

Ob ich zeigen kunne·
wa der spiegel si
al der werlte wunne·
wont vns nahe bi·
seht an wibes gvͤte ir ere beide·
wa gesach man besser ǒgen weide·

ICh wil wibes ere·
singen vnd sagen·
vnd ir herzen sere·
herzekliche klagen·
eine vor in allen ich da meine·
ich diene allen frowen dvr si eine·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse